IRCP ทุ่ม 10 ลบ. ตั้งบริษัทใหม่รองรับธุรกิจคราวน์เซอร์วิส
บอร์ด IRCP ไฟเขียวลงทุน 10 ลบ. ตั้งบริษัทใหม่รองรับธุรกิจคราวน์เซอร์วิส
23 มิ.ย. 2558

บริษัท อินเตอร์เนชั่นแนล รีเสริช คอร์ปอร์เรชั่น จำกัด (มหาชน) หรือ IRCP ระบุว่า ที่ประชุมคณะกรรมการบริษัทมีมติอนุมัติให้มีการร่วมลงทุนกับผู้เชี่ยวชาญ จัดตั้งบริษัทใหม่ด้วยทุนจดทะเบียน 10 ล้านบาท เพื่อรองรับการดำเนินธุรกิจคราวน์เซอร์วิส
 โดยจะให้บริการIntegrated Cloud Service Agency (ICSA) แบบครบวงจร ซึ่งเป็นการให้บริการออกแบบและติดตั้งระบบ ICT ขององค์กรต่างๆ อย่างรวดเร็วโดยใช้เทคโนโลยี Cloud เข้าถึง Data center ต่างๆ ได้อย่างมีประสิทธิภาพ และไร้พรมแดน การสื่อสารข้อมูลเร็วและปลอดภัย
อนึ่งบริการนี้ทำให้หน่วยงานบริษัทห้างร้านและโรงงานต่างๆ สามารถเริ่มธุรกิจได้อย่างรวดเร็ว แต่ลงทุนทางด้าน ICT เพียงเท่าที่จำเป็น ไม่ต้องตั้งเซิร์ฟเวอร์เอง ลดค่าใช้จ่ายทางด้านบุคลากรและการบำรุงรักษาระบบไอทีได้อย่างมีนัยสำคัญ แต่มีคนดูแลระบบให้ตลอด 24 ชั่วโมงโดยมี Service level agreement (SLA) ตามมาตรฐานสากล